钦定古今图书集成/明伦汇编/闺媛典/第116卷 > 烈妇行 吴莱
## 钦定古今图书集成/明伦汇编/闺媛典/第116卷 > 烈妇行 吴莱

落日沈海云压城，官军多载妇女行。大弓劲箭自山
下，颜色如灰愁上马。我生不惯生马驹，存者吾子亡
吾夫。毋宁完身吐玉雪，忍使馁肉当熊䝙。青风岭头
望回浦，血指画岩心独苦。老螭扣地救未及，芳草迷
天泪零雨。卓哉一死可百年，此事已过永泰前。黄沙
野塞多降骨，忠义传中收不得。